

**ОБЩИНА ПЛОВДИВ**

Община Пловдив обявява сесия за набиране на проекти по **Компонент 1 „Фестивали и значими събития“** от „Наредбата за реда и условията за финансиране на инициативи в сферата на културата, част от календара на културните събития на община Пловдив“ за следващата 2019 година.

Компонент 1 „Фестивали и значими събития“ обхваща организирането и провеждането на значими фестивали, биеналета, панаири на изкуствата, отделни в събития в различните видове изкуства, социализация на културно историческото наследство, неформално образование в сферата на културата, стимулиране на иновативни практики и експериментални форми и др. еквивалентни прояви, които се реализират на територията на Община Пловдив, предназначени са за местното население и допринасят за запазване на идентичността на града и утвърждаване на Пловдив като културна столица и творчески град. Подкрепените събития се индивидуализират в Календара на културните събития на града.

1. **Кой може да кандидатства за финансиране:**
2. български и чуждестранни юридически лица с нестопанска цел и/или търговци; кооперации по Закона за кооперациите;
3. юридически лица, създадени със закон или с акт на орган на изпълнителната или местната власт;
4. пълнолетни физически лица, упражняващи свободна професия или занаятчийска дейност, вписани в Регистър БУЛСТАТ или аналогичен регистър в държавата, в която са установени.
5. **Не могат да кандидатстват за финансиране лица, които:**

* са обявени в несъстоятелност или са в производство по несъстоятелност, а в случай, че кандидатът е чуждестранно лице – се намира в подобно положение, произтичащо от сходна процедура съгласно законодателството на държавата, в която е установен;
* се намират в ликвидация, а в случай, че кандидатът е чуждестранно лице – се намира в подобно положение, произтичащо от сходна процедура съгласно законодателството на държавата, в която е установен;
* не са изпълнили коректно проект по предоставено от Община Пловдив финансиране по настоящата Наредба за предходните три години.
* За обстоятелствата по т.1 – т.3 кандидатите попълват декларация по образец – Приложение № 6. При установяване на обстоятелства по предходните точки, комисията не допуска кандидата до оценяване.

1. **Не се финансират:**

* Предложения за проекти, за които кандидатите са получили финансиране с общински средства по друга линия или от общинска фондация „Пловдив 2019“.
* Придобиване на авторски произведения в областта на изобразителното изкуство, музиката и литературата и др.;
* Честването на лични юбилеи, бенефиси и др. подобни;
* Предложения за финансиране, организирането или участието в събития извън Община Пловдив.

1. **Необходими документи за участие в конкурса**:
2. Попълнена Апликационна форма и Бюджет в съответствие с Приложение №1 – в един екземпляр на хартиен носител и един екземпляр на електронен носител. Бюджетът се попълва задължително в Ексел и на електронния носител се записва работният файл;
3. Попълнени декларации по образец в съответствие с Приложение № 5, Приложение № 6, Приложение №13 и Приложение № 14 – в един екземпляр на хартиен носител;
4. Документ за собственост на обекта за провеждане на събитието или друг документ, доказващ съгласие на собственика за провеждане на събитието /ако е приложимо/ – в един екземпляр на хартиен носител. За събития, провеждани на открито, не се изисква представяне на документ.
5. Нотариално заверено пълномощно – в случай, че предложението за участие не се подава от законен представител на кандидата.
6. Документи /в оригинал или официално заверени, ведно с легализиран превод на български език/, удостоверяващи актуалното състояние на кандидата и/или данни относно публичните регистри, в които се съдържа подобна информация – за чуждестранни лица.
7. При подаване на документи по електронен път, всички изискуеми документи се попълват в един екземпляр.
8. По преценка на кандидатстващите за финансиране могат да бъдат представени допълнителни материали за дейността им, декларации за партньорство, подкрепителни писма, отзиви в медиите, рекламни материали и други данни, удостоверяващи обстоятелствата по предложението.
9. По преценка на комисиите по чл.6, ал.2 могат да бъдат изискани допълнителни сведения и доказателства, удостоверяващи попълнените в предложението и приложените документи данни.

**V. Място и срок за подаване на документи**

1. Документи се подават в деловодството на Община Пловдив, пл. „Ст. Стамболов“ № 1, ет.1, **в срок от 3 септември до 17.15 ч. на 1 октомври 2018г.**
2. Документи се подават в запечатан плик с надпис „За участие в конкурс по Компонент 1 от „Наредба за финансиране на инициативи в сферата на културата“.
3. Върху плика трябва да бъде изписан кореспондент „Дирекция „Култура и културно наследство“ и точното наименование на кандидата.
4. **Документи се подават и по електронен път на адрес**: [culture@plovdiv.bg](mailto:culture@plovdiv.bg), подписани **с електронен подпис** на кандидатстващото за финансиране юридическо или физическо лице **в срок до 17.15 ч. на 1 октомври 2018г.**

**Подадените документи не подлежат на връщане.**

**Формуляри за кандидатстване могат да бъдат изтеглени от сайта на Община Пловдив – раздел „Култура“** [**http://www.plovdiv.bg/item/culture/**](http://www.plovdiv.bg/item/culture/)